คือมีพสพ.ตอนกลางคืนเเต่พอตอนเช้ามีน้ำเหมือนตกขาวออกมา เเต่เป็นสีเหลืองผิดปกติมั้ยคะ ? เเล้วก่อนหน้านี้เคยทานยาคุมฉฉภายใน7วันก็มีเลือดออก3วัน หลังจากมีพสพ.14 วันใช้เครื่องตรวจขึ้น1ขีด สามารถเชื่อถือได้มั้ย ปลอดภัยมั้ยคะ ? เดือนนี้เริ่มเจ็บหน้าอกมาหลายวันเเล้วเเต่รอบเดือนยังไม่มาเลยค่ะ
สวัสดีค่ะ หากตกขาวที่ออกมามีลักษณะใสหรือขาวขุ่น หรืออกเหลืองเล็กน้อย ไม่มีกลิ่นเหม็น ไม่มีอาการแสบหรือคันช่องคลอดร่วม ถือว่าเป็นตกขาวที่ปกติ แต่หากตกขาวมีปริมาณมาก สีเหลืองหรือเขียวคล้ายหนอง มีเลือดปน มีแสบหรือคันช่องคลอดร่วม หรือมีปวดท้องน้อย จึงจะถือว่าเป็นตกขาวที่ผิดปกติ ซึ่งเกิดได้จากหลายสาเหตุ เช่น การติดเชื้อแบคทีเรียในช่องคลอด การติดเชื้อราในช่องคลอด ติดเชื้อหนองในแท้ หนองในเทียม หรือเป็นมะเร็งปากมดลูก เป็นต้นสำหรับการตรวจหาการตั้งครรภ์แนะนำให้ตรวจเมื่อประจำเดือนขาดไปแล้ว โอกาสที่จะตรวจพบจึงจะมากกว่า 99% หากตรวจในช่วงก่อนที่จะขาดประจำเดือน หรือตรวจหลังจากมีเพศสัมพันธ์ไปเพียง 14 วันดังกล่าว มีโอกาสที่จะยังตรวจไม่พบได้ดังนั้นหากในเดือนนี้ประจำเดือนยังไม่มาแนะนำให้ลองตรวจหาการตั้งครรภ์ดูอีกครั้งค่ะ หากตรวจไม่พบ การที่ประจำเดือนไม่มา อาจเกิดจากผลของยาคุมฉุกเฉิน หรือเกิดจากความเครียด การทำงานหนัก พักผ่อนน้อย อดอาหาร น้ำหนักลด เป็นต้นส่วนอาการเจ็บหน้าอก อาจเป็นอาการก่อนการมีประจำเดือนหรืออาการของการตั้งครรภ์ก็ได้ หรือเกิดจากสาเหตุอื่นๆ เช่น มีถุงน้ำในเต้านม มีก้อนเนื้อในเต้านม เป็นต้น